Ο **Φέλιξ Τσβάιερ** (*Felix Zwayer,* 19 Μαΐου 1981) είναι Γερμανός διαιτητής ποδοσφαίρου με έδρα το Βερολίνο. Είναι μέλος της Ποδοσφαιρικής Ένωσης Βερολίνου. Είναι διαιτητής FIFA και έχει τοποθετηθεί από την UEFA στην ανώτερη κατηγορία "Εlite".

Διαιτητική σταδιοδρομία
-----------------------

Ο Τσβάιερ άρχισε να διαιτητεύει σε επίπεδο DFB το 2004. Το 2007 προήχθη ως πρώτος διαιτητής στη 2. Μπούντεσλιγκα, ενώ ταυτόχρονα ήταν βοηθός διαιτητής σε αγώνες της Μπούντεσλιγκα. Δύο χρόνια αργότερα προήχθη ως πρώτος διαιτητής στη Μπούντεσλιγκα για την περίοδο 2009-10.

Στις 21 Φεβρουαρίου 2016 ο προπονητής της Μπάγερ Λεβερκούζεν Ρόγκερ Σμιτ αποβλήθηκε από τον Τσβάιερ σε αγώνα εναντίον της Μπορούσια Ντόρτμουντ, αφού αμφισβήτησε ένα ελεύθερο λάκτισμα που οδήγησε σε γκολ για τη Ντόρτμουντ, το μοναδικό του αγώνα. Ο Σμιτ αρχικά αρνήθηκε να φύγει, αναγκάζοντας τον διαιτητή να διακόψει τον αγώνα και να οδηγήσει τους παίκτες εκτός γηπέδου, προκαλώντας καθυστέρηση εννέα λεπτών, πριν ο αγώνας ξαναρχίσει με τον Σμιτ πλέον εκτός γηπέδου.

Στις 30 Απριλίου 2018 επιλέχθηκε από τη FIFA ως ένας από τους βοηθούς διαιτητές βίντεο για το Παγκόσμιο Κύπελλο του 2018 στη Ρωσία, το πρώτο Παγκόσμιο Κύπελλο όπου χρησιμοποιήθηκε η συγκεκριμένη τεχνολογία.

Σκάνδαλο Χόιτσερ
----------------

Το 2005 ο Τσβάιερ ήταν ένας από τους τέσσερις διαιτητές, των οποίων οι καταθέσεις οδήγησαν στην αποκάλυψη του σκανδάλου στοιχηματικής χειραγώγησης αγώνων πρωταθλήματος δεύτερης και τρίτης κατηγορίας καθώς και κυπέλλου, που έγινε γνωστό ως Σκάνδαλο Χόιτσερ, από το όνομα του εμπλεκόμενου διαιτητή. Στην πορεία βρέθηκε και ο ίδιος ο Τσβάιερ κατηγορούμενος και το 2006 τιμωρήθηκε από την Γερμανική Ποδοσφαιρική Ομοσπονδία (DFB) με εξάμηνη παύση, καθώς αφενός γνώριζε τις δραστηριότητες του Χόιτσερ αρκετό καιρό πριν τις καταγγείλει και αφετέρου βρέθηκε να έχει και ο ίδιος λάβει χρήματα από τον Χόιτσερ, προκειμένου ως βοηθός διαιτητής να συμβάλλει στη χειραγώγηση ενός αγώνα.

Προσωπική ζωή
-------------

Ο Τσβάιερ είναι μεσίτης ακινήτων και ζει στο Βερολίνο.

Παραπομπές
----------

1. ↑  (πολλαπλές γλώσσες) *Transfermarkt*. 124. Ανακτήθηκε στις 4  Απριλίου 2022.
2. ↑  «Schiedsrichter-Duo steigt auf» (στα German). kicker-sportmagazin. 3 July 2009.. Ανακτήθηκε στις 1 May 2018.
3. ↑  «Bayer 04 Leverkusen 0-1 Borussia Dortmund». British Broadcasting Corporation. 22 February 2016.. Ανακτήθηκε στις 7 July 2017.
4. ↑  «Dankert und Zwayer als Video-Assistenten zur WM» (στα German). kicker-sportmagazin. 30 April 2018.. Ανακτήθηκε στις 1 May 2018.

Εξωτερικοί σύνδεσμοι
--------------------

* Προφίλ στο dfb.de (Γερμανικά)
* Προφίλ στο worldfootball.net

|  |  |  |  |
| --- | --- | --- | --- |
| 

| π • σ • ε
UEFA ελίτ διαιτητές |
| --- |
|  |
| 
* Λευκορωσική Ομοσπονδία Ποδοσφαίρου Αλεξέι Κουλμπάκοφ
* Ποδοσφαιρική Ομοσπονδία Αγγλίας Μάικλ Όλιβερ
* Ποδοσφαιρική Ομοσπονδία Αγγλίας Άντονι Τέιλορ
* Βασιλική Ισπανική Ομοσπονδία Ποδοσφαίρου Χεσούς Χιλ Μανθάνο
* Βασιλική Ισπανική Ομοσπονδία Ποδοσφαίρου Κάρλος ντελ Θέρο Γκράντε
* Βασιλική Ισπανική Ομοσπονδία Ποδοσφαίρου Ματέου Λαόθ
* Βασιλική Ισπανική Ομοσπονδία Ποδοσφαίρου Χοσέ Μαρία Σάντσεθ Μαρτίνεθ
* Γαλλική Ομοσπονδία Ποδοσφαίρου Φρανσουά Λετεξιέ
* Γαλλική Ομοσπονδία Ποδοσφαίρου Μπενουά Μπαστιάν
* Γαλλική Ομοσπονδία Ποδοσφαίρου Κλεμάν Τυρπέν
* Γερμανική Ποδοσφαιρική Ομοσπονδία Ντάνιελ Σίμπερτ
* Γερμανική Ποδοσφαιρική Ομοσπονδία Τομπίας Στίλερ
* Γερμανική Ποδοσφαιρική Ομοσπονδία Φέλιξ Τσβάιερ
* Ελληνική Ποδοσφαιρική Ομοσπονδία Αναστάσιος Σιδηρόπουλος
* Ποδοσφαιρική Ομοσπονδία Ισραήλ Όρελ Γκρίνφελντ
* Ιταλική Ομοσπονδία Ποδοσφαίρου Ντάβιντε Μάσα
* Ιταλική Ομοσπονδία Ποδοσφαίρου Ντανιέλε Ορσάτο
* Βασιλική Ολλανδική Ποδοσφαιρική Ομοσπονδία Σερντάρ Γκιουζιουμπουγιούκ
* Βασιλική Ολλανδική Ποδοσφαιρική Ομοσπονδία Ντάνι Μακέλι
* Πολωνική Ομοσπονδία Ποδοσφαίρου Σίμον Μαρτσίνιακ
* Πορτογαλική Ομοσπονδία Ποδοσφαίρου Αρτούρ Σοάρες Ντίας
* Ρουμανική Ομοσπονδία Ποδοσφαίρου Ίστβαν Κόβατς
* Ρουμανική Ομοσπονδία Ποδοσφαίρου Οβίντιου Χατσεγκάν
* Ρωσική Ποδοσφαιρική Ένωση Σεργκέι Καράσεφ
* Σκωτική Ποδοσφαιρική Ομοσπονδία Γουίλιαμ Κόλουμ
* Ποδοσφαιρική Ένωση Σερβίας Σρτζαν Γιοβάνοβιτς
* Ελβετική Ποδοσφαιρική Ομοσπονδία Σάντρο Σέρερ
* Ποδοσφαιρική Ένωση Σλοβακίας Ίβαν Κρούζλιακ
* Ποδοσφαιρική Ομοσπονδία Σλοβενίας Σλάβκο Βίντσιτς
* Τουρκική Ποδοσφαιρική Ομοσπονδία Χαλίλ Ουμούτ Μελέρ
 |

 |